Tenna-d Nna Baya deg usentel-agi : «Ass n lğemԑa ad tekker teslit zik ad tecucef, ad cebbeḥ ad texdem taẓult,ljuzz,ad as mecḍent acebbub-is ad xedmen tisukraf , ad tessles-n taqendurt «taksiwt» n ccac,tisebaḍen , tiqacirin,amendil ad is d-irennun sser d cbaḥa, aḥyek amellal neɣ abernus ad-as- sarnun s ufella n tuyat –is, abernus d azamul n lḥerma d nnif .Mi ad aweḍen yeqfafen s axxam n teslit , , yesli ur teddu ara ad win yid-sen imumi qqaren taqufet: ayen i yettawin imawlan n yesli i teslit, ayen yaԑnan lebsa : taqendurt, lemri, timceṭ,lḥeni, ljawi … atg,d axel n uṣenduq, yemma-s n teqcict ad tt ṭṭef-d tɣawsa -nni ad n tebḍu , cwiṭ i teslit ,cwiṭ ad d-senti-darr imawlen n yisli-nni . , ad yekcem baba-s n yesli neɣ win iwekel ɣer teslit-nni,ad seles abernus ,ad s- imud lfal n yidremin i yemma-s n teqcict-nni,ad terfed ayen i tebɣa nettat,ayen i d -yeqqim ad tter-it i baba-s n yesli-nni. Uqbel ad -teffeɣ teslit seg uxxam n baba-s ,ad d-isers baba-s afus-is ɣef tewwurt akken ad d-teffeɣ ddaw leԑnaya n babas,diɣen ad teṭṭef tesli-nni abernus-nni n baba-s ad teẓẓal fell-as sebԑa n tikal .Zik mi ad teffeɣ teslit, ad awin iqefafen-nni s ufella n userdun neɣ zzayla, ma d iqefafen ad tebԑen differ s ččan d ubendayer ma di lwaqt –aki nneɣ ttawin-tt di tkarust, deg leԑwayed -nneɣ nukni abrid anisa ad d assen yiqefafen, ur ilaq ara ad uɣalen seg yiwen wubrid qqaren-d mulac ad tuɣal teslitnni s axxam n baba-s.Mi taweḍ ad tt-mager yemma-s n yesli ɣer tewwurt s ṭṭbaq yeččur d iḥbuben akken ad ziḍen w ussan-is ad teger difer-is i lԑada , diɣen yemma-s n yesli-nni ad teṭṭef tamellat ad s texdem-tt s ufella ama teṣṣub d aksar i waken ayen yellan degs dirri ad iruḥ»1